Касцёл Святых Пятра і Паўла (Камень, стары)

Касцёл Святых Апосталаў Пятра і Паўла — колішні каталіцкі храм у вёсцы Камень Валожынскага раёна. Стаяў каля дарогі з Івянца на Налібакі, на беразе ракі Каменка.

 Гісторыя 
міні|злева|Урачыстасць каля касцёла. Пачатак XX ст.
Першы касцёл у пісьмовых крыніцах згадваецца ў 1451 г. як фундацыя кашталяна віленскага С. Гедыголдавіча. На яго месцы ў 1522 годзе ўладальнікі мястэчка Замбжэзінскія фундавалі фарны касцёл. Наступныя ўладальнікі Белазёры на яго рэштках у 1679 г. пабудавалі драўляны касцёл. Аднаўляўся ў 1848 і 1897 гг. Спалены ў 1944 г. Захавалася агароджа.

У 1991 годзе пабудаваны новы касцёл пад тым жа тытулам.

 Архітэктура 
міні|злева|Званіца. Л. Савіцкі, 1912
Твор народнага дойлідства з рысамі стылю барока. Быў вырашаны прамавугольным у плане 3-нефавым аб’ёмам пад высокім двухсхільным дахам з вальмай над апсідай. Па баках выступалі ніжэйшыя крылы трансепта. Галоўны фасад фланкіравалі чатырохгранныя вежы, завершаныя двух’яруснымі шатрамі з выцягнутымі цыбулепадобнымі купалкамі; такі ж купалок завяршаў цэнтральны трохвугольны франтон. Вертыкальна ашаляваныя бакавыя фасады чляніліся здвоенымі арачнымі вокнамі і брусамі-сцяжкамі ў прасценках.

Інтэр’ер упрыгожвалі 5 барочных алтароў з гіпсавымі скульптурамі.

Перад храмам стаяла драўляная двух’ярусная чатырохгранная шатровая званіца: ніжні ярус зрубны з арачным уваходным праёмам, другі — адкрыты каркасны.

 Святары 
 1897—1902 — Пётр Янавіч Януковіч;
 1903—21? — Ян Міхайлавіч Зарака-Заракоўскі;
 1906 — Пётр Грыб;
 1907 — Люцыян Шчэрба;
 1922—25? — Баляслаў Цехановіч;
 1926—34? — Юльян Лаўрыновіч;
 1936—41? — Казімір Рыбалтоўскі;
 1941?—43? — Леапольд Аўліх;
 1947—48? — Вацлаў Янавіч Пянткоўскі.

 Літаратура 


 Спасылкі 

Катэгорыя:Колішнія касцёлы Мінскай вобласці
Катэгорыя:Камень (Валожынскі раён)
Катэгорыя:Згарэлыя будынкі і збудаванні
Катэгорыя:Зніклі ў 1944 годзе
Катэгорыя:1679 год у Еўропе
Катэгорыя:З’явіліся ў 1679 годзе
Катэгорыя:Збудаванні Беларусі ў стылі барока
Катэгорыя:Помнікі беларускага народнага дойлідства
Катэгорыя:Драўляныя касцёлы Беларусі